b'\n_START_ARTICLE_\nAmtsovertagelsen\n_START_PARAGRAPH_\nAmtsovertagelsen (AOT) d\xc3\xa6kker over amternes overtagelse af i alt 42 gymnasier, der hidtil havde v\xc3\xa6ret drevet af staten._NEWLINE_Overtagelsen fandt sted i 1986 og omfattede blandt andet katedralskolerne og statsskolerne. Mens alle katedralskolerne fik lov til at beholde deres oprindelige navne, var det kun tilf\xc3\xa6ldet for nogle af statsskolerne._NEWLINE_Amtsovertagelsen galdt dog ikke skolen ved Sor\xc3\xb8 Akademi, der nu er landets eneste tilbagev\xc3\xa6rende statsskole.\n_START_SECTION_\nHistorie\n_START_PARAGRAPH_\nAllerede under undervisningsminister Tove Nielsen fra 1973 til 1975 overvejede regeringen at lade amterne overtage de gymnasier, der blev drevet af staten. Det skete efter at amterne i 1973 havde overtaget de fleste kommunale gymnasier som konsekvens af kommunalreformen fra 1970.'